 **Hudobná náuka**

**2. týždeň**

**Opakovanie**


**Stupnica C-dur, kvintakord**

* Stupnica je rad tónov stúpajúcich alebo klesajúcich tónov, ktoré sú usporiadané podľa presných pravidiel. Stupnica začína prvým (základným) tónom a je vzdialená o oktávu (vzdialenosť ôsmych tónov) od základného tónu napr. od **c1 - c2**.
* V durovej stupnici sú dva poltóny, medzi **3.- 4.** stupňom a **7. – 8.** stupňom.
* Názvy durových stupníc píšeme veľkými písmenami napr**. C**-dur, **D**-dur, **E**-dur...



**c1 d1 e1 f1 g1 a1 h1 c2**

**Kvintakord –** je **súzvuk** troch tónov a to **1. 3.** a **5.** tónu danej stupnice. Kvintakord je základným akordom stupnice. V C-dur sú tóny kvintakordu **c, e, g.** (1,3,5. tón).



**5. (g1)  
 3. (e1)  
 1. (c1)**


**Predznamenanie**

**Predznamenanie** – hudobné znamienka pre zvýšenie (krížik) alebo zníženie (béčko) tónu na začiatku skladby. Dané predznamenanie platí do konca skladby.

**Krížik: # -** zvyšuje notu o **poltón**. Pridáva sa ku názvu noty koncovka -**is**.

**Béčko: ♭** – znižuje notu o **poltón**. Pridáva sa ku názvu noty koncovka **-es**.

**Odrážka: ♮** ruší predznamenanie (krížik alebo béčko).

****



**Durové stupnice do 4 krížikov**

Stupnica **C-dur** - žiadne predznamenanie (c,d,e,f,g,a,h,c)


Stupnica **G-dur** - **1 #** fis (g,a,h,c,d,e,fis,g)

Stupnica **D-dur** - **2 #** fis, cis (d,e,fis,g,a,h,cis,d)

Stupnica **A-dur** - **3 #** fis, cis, gis (a,h,cis,d,e,fis,gis,a)


Stupnica **E-dur** - **4 #** fis, cis, gis, dis (e,fis,gis,a,h,cis,dis,e)





**Durový kvintakord**

Keď chceme vytvoriť durový kvintakord musíme vychádzať z durovej stupnice a jej predznamenania. Tóny akordu čítame **zdola** napr. kvintakord C-dur – **c,e,g**.



**Hudobné nástroje**

Rozdelenie hudobných nástrojov:

1. **Strunové nástroje**: Sláčikové nástroje – husle, viola, violončelo, kontrabas

Brnkacie nástroje - gitara, lutna, mandolína, bendžo, lýra, harfa

Úderné nástroje - klavír, cimbal

2. **Dychové nástroje**: Drevené dychové nástroje – zobcová flauta, priečna flauta, pikola,   
 klarinet, hoboj, fagot, kontrafagot, saxofón

Plechové dychové nástroje - trúbka, lesný roh, pozauna, tuba

3. **Bicie nástroje**:dajú sa ladiť **-** tympany, xylofón, vibrafón, marimba

s nemenným tónom - činely, triangel, veľký a malý bubon, tamburína, kastanety, gong

4. **Klávesové nástroje**: akordeón, organ